cyanic-selkie/wikianc huggingface dataset:
José Acevedo (friidrettsutøver)
José Acevedo (født 30. mars 1986) er en venezuelansk friidrettsutøver, som konkurrerer i sprintløp. Han representerte Venezuela under Sommer-OL 2008, der han ble utslått i de innledende rundene.
Jamaica under Vinter-OL 1994
Jamaica under Vinter-OL 1994. Fire mannlige sportsutøvere fra Jamaica deltok i bobsleigh under Vinter-OL 1994 i Lillehammer i Norge. Jamaica, som deltok for tredje gang i et vinter-OL, vant ikke noen medaljer. Beste plassering var en 14.-plass i firerbob.
Blepharhymenus
Utseende
Små (ca. 3-6 millimeter), slanke, brunrøde kortvinger. Hodet er forholdsvis stort, rundet, klart avsatt fra pronotum (tydelig "hals"). Pronotum er rundet, gjerne litt smalere enn hodet og litt lengre enn bredt. Dekkvingene er rundede, bakhjørnet gjerne litt uttrukket. Bakkroppen er noe spoleformet, beina forholdsvis lange.
Utbredelse
Etter at slekten har blitt omdefinert finnes den nå bare i det sørlige Sør-Amerika (Chile), Sør-Afrika og Australia.
Systematisk inndeling
Denne slekten har nylig blitt revurdert, og mange arter har blitt flyttet bort fra den
Cosmorama (São Paulo)
Cosmorama er en kommune i delstaten São Paulo i sørøstregionen av Brasil.
Sonnenseit tunnel
Sonnenseit tunnel er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen ble bygd mellom de to planlagte stasjonene i Gyltvik og Kvarv i Sørfold. Ved krigens slutt var Sonnenseit tunnel gjennomdrevet med 94 meter stoll.
Valerija Sorokina
Valerija Mikhajlovna Sorokina (russisk Валерия Михайловна Сорокина, født 29. mars 1984) er en russisk badmintonspiller, som spesialiserer seg i double. Hun deltok under Sommer-OL 2012 i London, der hun tok bronse i kvinnenes double.
William Stephen Skylstad
William Stephen Skylstad (født 2. mars 1934 i Omak i Okanogan County i staten Washington i USA) er en norsk-amerikansk katolsk biskop. Han var fra 1990 til 2010 biskop for bispedømmet Spokane i Washington og var president for United States Conference of Catholic Bishops (den amerikanske katolske bispekonferanse) fra 2004 til 2007. I 2011 ble han bispedømmeadministrator for Baker i delstaten Oregon.
Prest
Skylstad ble presteviet den 21. mai 1960 for bispedømmet Spokane. Samme året gikk fader Skylstad på Washington State University og var kapellen i Pullman.
I 1960 begynte Skylstad å undervise ved Mater Cleri, et forberedelsesseminar i Colbert, der han også elavuerte studenters egnethet til prestetjeneste. I 1961 begynte han ved Gonzaga University, hvorfra han ble uteksaminert i 1964. I 1968 ble Skylstad rektor ved seminaret. Han ble da også sogneprest ved St. Joseph Parish i Colbert. I 1974 ble Skylstad sogneprest for Blessed Virgin Mary i Spokane. I 1976 ble han bispedømmets kansellist.
Biskop av Yakima
Han ble utnevnt av pave Paul VI utnevnt til biskop av Yakima i 1977. Han ble bispeviet av erkebiskopen av Seattle, Raymond Gerhardt Hunthausen, den 12. mai samme år; medkonsekrerende var Bernard Joseph Topel, biskop av Spokane, og Bernard Francis Law, biskop av  Springfield-Cape Girardeau.
Biskop av Spokane
Etter å ha vært visepresident for Den amerikanske katolske bispekonferanse (USCCB, United States Conference of Catholic Bishops) siden 2001, ble biskop Skylstad valgt til en treårs periode som president for bispekonferansen den 15. november 2004.
I 2011 ble han bispedømmeadministrator for bispedømmet Baker i delstaten Oregon, der det var sedisvakans.
Episkopalgenealogi
Hans episkopalgenealogi er:
Polhemsprisen
Polhemsprisen er en pris som deles ut for teknisk innovasjon på høyt nivå eller for geniale løsninger av et teknisk problem. Nyvinningen skal finnes tilgjengelig på den åpne markedet og være konkurrenskraftig. Den skal også være miljøvennlig over tid. Prisen har fått sitt navn etter Christopher Polhem.
I 1876 ble Polhemsfondet startet av Svenska Teknologföreningen, som i 1974 ble fusjonert med Civilingenjörsförbundet. Det ble i 2007 slått sammen med Ingenjörsförbundet til Sveriges Ingenjörer.
Fondet tilhører Sveriges Ingenjörer og avkastningen går til utdelingen av Polhemsprisen.
Nomineringene foretas av Sveriges næringsliv, tekniske høyskoler og universitet samt av priskomiteen.
Prisen, en gullmedalje og en pengesum (SEK 250 000), deles ut annethvert år.
Hauge Synod
Hauge Synod (formelt navn var Hauge's Norwegian Evangelical Lutheran Synod in America) var et norsk (norsk-amerikansk) luthersk trossamfunn i USA sent på 1800-tallet og tidlig på 1900-tallet. Gruppen tok sitt navn fra Hans Nielsen Hauge, bonden som ble legpredikant og startet den luthersk lekmannsbevegelsen kalt haugianisme i Norge.
Synoden var lavkirkelig; den la liten vekt på gudstjeneste i formelle/rituelle former, mendesto mer vekt på fri forkynnelse og personlig tro på Jesus Kristus.
Gruppen ble grunnlagt i 1876 ved en avsplittelse fra Eielsen Synod. Hauge Synod gikk i 1917 inn i  Norwegian Lutheran Church of America, som senere fikk det nye navnet Evangelical Lutheran Church, så gikk inn i American Lutheran Church  (ALC) i 1960. ALC gikk senere inn i Evangelical Lutheran Church in America.
Europsimus
Europsimus er en utdødd slekt av biller som tilhørte den artsrike underfamilien Cerambycinae i familien trebukker (Cerambycidae). Slekten levde i eocen-tiden.
Utbredelse
Arten er beskrevet fra rav som stammer fra sen eocen (37-34 millioner år siden) fra Tyskland.
SV Darmstadt 98
SV Darmstadt 98 er en tysk fotballklubb fra Darmstadt. Klubben ble grunnlagt i 1898.
I 2014/15-sesongen endte de på 2.-plass, og rykket opp til Bundesliga for tredje gang, sammen med FC Ingolstadt 04. 1978/79 og 1981/82 spilte klubben også i Bundesliga, men rykket hver gang ned igjen etter bare en sesong.
Spillerstall
Oppdatert 22. juli 2023.
Christian H. Hansen
Christian Hellemann Hansen (født 12. august 1963 i Odense) er en dansk politiker. Han var valgt til Folketinget fra Vestjyllands storkrets som representant for Dansk Folkeparti 1998–2011. I januar 2010 brøt han med Dansk Folkeparti, og i mars samme år stiftet han partiet Focus, senere omdøpt til Miljøpartiet Fokus. Partiet ble nedlagt i 2015.
Liv og virke
Han er sønn av en salgssjef og en forlegger. Etter fullført folkeskole i 1980 utdannet han seg til befal og helsefagarbeider i Forsvaret, hvor han var kontraktsansatt frem til 1985. Hansen var deretter salgssjåfør for Hjem-IS og vaskeriet Danvask i Fredericia, så selvstendig næringsdrivende som salgskonsulent og frilansfotograf.
Hansen var medlem av kommunestyret i Karup kommune 1993–2006, blant annet som viseborgermester. Han representerte opprinnelig Fremskridtspartiet, men ble med i Dansk Folkeparti fra begynnelsen i 1995. Han var medlem av Folketinget 1998–2011, og satt som formann i Folketingets matvare-, landbruks- og fiskeriutvalg 2001–2007 og Folketingets sosialutvalg 2007–2008. Han hadde lengre sykepermisjoner fra Folketinget som følge av klasehodepine. Han var Dansk Folkepartis talsmann for dyrevelferd, og høstet anerkjennelse fra dyrevernorganisasjoner for sin innsats på feltet. Han var åpent kritisk til partileder Pia Kjærsgaard før han brøt med partiet i 2010. Han stiftet sitt eget parti, men oppnådde ikke gjenvalg i 2011.
Hansen har siden 2013 vært formann og sekretariatsleder i Hortonforeningen, en interesseorganisasjon for hodepinepasienter og deres pårørende.
Pira (distrikt)
Pira er et distrikt i provinsen Huaraz i regionen Ancash i Peru. Distriktet grenser til distriktet Pariacoto i nordvest, til distriktet Jangas og til provinsen Carhuaz i nordøst, til distriktene Independencia og Huaraz i øst og til distriktet La Libertad i sør. Distrikthovedstaden er Pira.
Langas
Langas er en lang og smal innsjø i Gällivare og Jokkmokk i Lappland i Sverige. Innsjøen ligger 374,7 meter over havet, og dekker 52,29 kvadratkilometer. Sjøen strekker seg fra Stora Sjöfallet i nordvest og ned til strykene mot Stora Lulevatten ved Jaurekaska i sørøst.
Det største dypet er 73 meter.
Innsjøens samlede nedbørfelt utgjør 7 735 kvadratkilometer, hvorav 50 % høyfjell, 15 % vannflater og 10 % skog.
Francesca Jensenius
Francesca Refsum Jensenius (født 1983) er en norsk statsviter som er professor ved Institutt for statsvitenskap ved Universitetet i Oslo og var seniorforsker ved Norsk utenrikspolitisk institutt. Hun har særlig forsket på sammenlignende politikk og politisk økonomi med vekt på Asia og Latin-Amerika.
Hun tok doktorgrad ved University of California, Berkeley i 2013. I 2018 ble hun tildelt Nils Klim-prisen.
Cosmópolis
Cosmópolis er en kommune i delstaten São Paulo i sørøstregionen av Brasil.
Kvernhusløkka
Kvernhusløkka (1-13, 14-20) er en vei på Åsbygda i Ringerike kommune.
Kvernhusløkka er en sidevei til Hadelandsveien (Fylkesvei 241), vestover fra denne. Den går inn til Skaug gård, og ligger mellom Skaugveien og Bærenga. Veien ligger cirka 250 meter over havet ved Hadelandsveien.
Kreis Minden-Lübbecke
Kreis Minden-Lübbecke er en Landkreis i den nordøstlige delen av Nordrhein-Westfalen, i den nordlige delen av Regierungsbezirks Detmold og regionen Ostwestfalen-Lippe. Kretshovedstad er Minden.
Kretsen ble opprettet i 1973 gjennom en sammenslåing av Kreis Minden og Kreis Lübbecke. Kretsen er kjent for sine vindmøller og er derfor også kjent som «Mühlenkreis».
Galápagos (provins)
Galápagos (spansk uttale: [ɡaˈlapaɣos]) er en provins i Ecuador i landets isolerte området, Galápagosøyene, som ligger omtrent fra den vestlige kysten av fastlandet. Hovedstaden er Puerto Baquerizo Moreno.
Provinsen forvalter Galápagosøyene, en gruppe av små vulkanske øyer som ligger ved ekvator. Galápagosøyene har i århundrer fanget interessen til folk fra hele verden på grunn av det unike biologiske mangfoldet, som ble gjort kjent av Charles Darwin og hans teori om evolusjon.
Demografi
Etniske grupper per den Ecuadorianske folketellingen i 2010:
Politiske divisjoner
Provinsen er delt inn i tre kantoner, som hver omfatter en rekke øyer. De er:
Referanser
'
Palomas (Uruguay)
Palomas er tettsted i Salto-departementet i det nordvestlige Uruguay.
Befolkning
Tettstedet har 88 innbyggere (Beregning 2011)
Kilde:
Transport
Ruta 3 General José Gervasio Artigas forbinder Palomas med Salto, Paysandú og Artigas.
Kusj
Kusj eller Kush kan referere til følgende
Kim Young-jin
Kim Young-jin (født 29. august 1984) er en sørkoreansk landhockeyspiller. Han representerte landet sitt under Sommer-OL 2012 i London, der han endte på åttendeplass med det sørkoreanske landslaget.
Norgesmesterskapet på ski 2002
Norgesmesterskapet på ski 2002 var norgesmesterskapet i de nordiske grenene skihopping, langrenn og kombinert. Mesterskapet ble arrangert i Høydalsmo og Vang.
Sprint
Dato: 6. april
Sted: Vang
5 km fristil
Sted: Høydalsmo
10 km jaktstart klassisk
Dato: 19. januar
Sted: Høydalsmo
15 km klassisk
Dato: 22. januar
Sted: Høydalsmo
30 km fristil
Dato: 7. april
Sted: Vang
3 x 5 km stafett
Dato: 20. januar
Sted: Høydalsmo
Tarica (distrikt)
Tarica er et distrikt i provinsen Huaraz i regionen Ancash i Peru. Distriktet grenser til provinsen Carhuaz i nord og i øst og til distriktet Independencia i sør og Jancas i vest. Distrikthovedstaden er Tarica. Distriktet ble opprettet den 2. februar 1956 ved lov nr. 12 643.
Norgesmesterskapet på ski 2002
10 km fristil
Dato: 17. januar
Sted: Høydalsmo
15 km jaktstart klassisk
Dato: 19. januar
Sted: Høydalsmo
30 km klassisk
Dato: 22. januar
Sted: Høydalsmo
50 km fristil
Dato: 7. april
Sted: Vang
3 x 10 km stafett
Dato: 20. januar
Normalbakke
Dato: 1. februar
Sted: Høydalsmo
Stor bakke
Dato: 2. februar
Sted: Odnesbakken
Laghopp
Dato: 31. januar
Normaldistanse
Dato: 19.-20. januar
Sted: Høydalsmo
Sprint
Dato: 18. januar
Sted: Høydalsmo
Lagkonkurranse
Dato: 23.-24. mars
Sted: Bardu
Nina Vislova
Nina Vislova (født 4. oktober 1986) er en russisk badmintonspiller, som spesialiserer seg i double. Hun deltok under Sommer-OL 2012 i London, der hun tok bronse i kvinnenes double.
Lysene fra land
Lysene fra land er et musikkalbum av Rune Rudberg, utgitt i 1990 på Talent
Margaret Himfi
Margaret Himfi de Döbrönte (død etter 1408) var en ungarsk adelskvinne og slavinne, som ble berømt for historien omkring hennes kidnapping og liv i slaveri.
Hun tilhørte en ungarsk adelsfamilie, og ble tatt til fange under osmanske grenserraid på et ikke nøyaktig spesifisert tidspunkt.
Hennes familie etterlyste henne, og hun til slutt gjenfunnet i 1405 som slave til den venetianske kjøpmannen Giorgio Darvasio på Kreta, som da tilhørte republikken Venezia; hun fikk to døtre med ham. Han ble nødt til å frigi henne, og hun vendte så tilbake til Ungarn. Hennes historie er berømt og har vært gjenstand for forskning.
Liberty Hall
Liberty Hall er en britisk stumfilm fra 1914, regissert av Harold M. Shaw.
Teofisto T. Guingona
Teofisto T. Guingona jr. (født 4. juli 1928 i San Juan i Rizal på Filippinene) var Filippinenes visepresident fra 2001 til 2004, i første del av Gloria Macapagal-Arroyos presidenttid.
Gokstadfæringen
Gokstadfæringen var en mindre båt, en færing på 6,5 meter for to par årer, som ble funnet sammen med Gokstadskipet, vikingskipet som ble funnet i en gravhaug ved Sandefjord i Vestfold i 1880, og er datert til rundt år 900.
Teofisto T. Guingona
Ved presidentvalgene i 2004 støttet han under stor kontrovers opposisjonskandidaten Fernando Poe jr., som tapte.
Gokstadfæringen
Historikk og konstruksjon
Det ble funnet i alt tre mindre båter i Gokstadfunnet. De var i mange fragment. Da Frederik Johannessen var ferdig med å rekonstruere Gokstadskipet i 1930, bygde han opp igjen to av disse båtene: en færing på 6,5 meter og en treroing på om lag 10 meter. Begge disse båtene er klinkbyggede. Det har vært brukt svært granne bord.
Færingen minner mye om færinger en ser på Vestlandet i våre dager. Gokstadfæringen skiller seg fra for eksempel oselveren ved at stavnene er tilhogne slik at bordgangene starter som en del av stavnen. Dette er et trekk som også finnes på større skip.
Gokstadfæringen er for det meste bygd av eik. Øverste bordgangen er av furu. Det er og tofter og tiljer. Akterut har den styreåre på styrbord side, slik en finner på større skip.
Under utgravninga av et gravfelt fra vikingtida ved gården Gulli utenfor Tønsberg i Vestfold i 2004, ble det funnet rester av båter som tilsvarer gokstadfæringen.
Det er blitt bygd flere kopier av gokstadfæringen.
Tarek Hamed
Tarek Hamed (født 24. oktober 1988) er en egyptisk fotballspiller som spiller for den egyptiske klubben Zamalek SC.
Aqualung (sang)
Aqualung er en sang av det britiske progressive rocke bandet Jethro Tull. Det er tittelsporet fra albumet deres Aqualung fra 1971.
Tarek Hamed
Landslaget
7. mars 2013 fikk han sin første landskamp for mot Qatar.
Han ble tatt ut i s tropp til VM i fotball 2018 i Russland.
Cotia
Cotia er en kommune i delstaten São Paulo i sørøstregionen av Brasil.
Vera Pauw
Vera Pauw (født 18. januar 1963) er en nederlandsk fotballtrener og tidligere -spiller. Fra 2004 til 2010 var hun trener for Nederlands kvinnelandslag i fotball. Pauw var forsvarsspiller.
Lars S. Semb
Lars Stenersen Semb (død 1980) var en norsk lege, og spesialist i fordøyelsessykdommer (gastroenterologi).
I 1966 ble han en av grunnleggerne av Scandinavian Journal of Gastroenterology, sammen med Johannes Myren og Egil Gjone.
Aqualung (sang)
Sangen ble skrevet av fløytisten og lederen av bandet Ian Anderson, og hans daværende kone Jennie Anderson (Franks). Teksten handler om uteliggeren Aqualung, ideen kom etter at Jennie Anderson hadde tatt noen bilder av bostedsløse ved Themsen i London.
Gaussisk målesystem
Gaussisk målesystem er et enhetssystem basert på de mekaniske enhetene i CGS-systemet, men som også kan benyttes for elektriske og magnetiske størrelser. Det har fått sitt navn fra den tyske matematiker Carl Friedrich Gauss som på 1830-tallet i forbindelse med en kartlegging av Jordens magnetfelt viste hvordan dets størrelse kunne uttrykkes ved hjelp av enheter for masse, tid og lengde. På denne måten utviklet Gauss et elektromagnetisk enhetssystem basert på magnetiske krefter og noe senere sammen med sin medarbeider Wilhelm Eduard Weber et elektrostatisk enhetssystem basert på elektriske krefter.
Det gaussiske systemet er en kombinasjon av disse to målesystemene og ble lansert av Heinrich Hertz og Hermann von Helmholtz på slutten av 1880-tallet etter at riktigheten av Maxwells ligninger var eksperimentelt bevist. Systemet fikk etterhvert stor utbredelse og var det dominerende enhetssystemet i utviklingen av moderne fysikk som kvantemekanikk og relativitetsteori. I dag har det i stor grad blitt erstattet av SI-systemet selv om det fremdeles delvis benyttes i forskjellige grener av teoretisk fysikk og astrofysikk.
Matematiske formler som beskriver elektromagnetiske fenomen, vil ha forskjellige former i det gaussiske systemet sammenlignet med hvordan de skrives i SI-systemet. Det skyldes at de er basert på enheter som er definert på forskjellig vis. En fordel med det gaussiske systemet er at elektriske og magnetiske felt har samme dimensjon. Ifølge den spesielle relativitetsteori er dette naturlig da de begge er komponenter av samme felttensor. Men det betyr også at Maxwells ligninger vil bli noe mer kompliserte da de vil eksplisitt inneholde lyshastigheten c. De vil også inneholde faktoren 4π  flere steder, noe som ikke er tilfelle i det «rasjonaliserte» Gauss-systemet som kalles Heaviside-Lorentz-systemet. På lignende måte vil heller ikke lyshastigheten eksplisitt opptre hvis man benytter naturlige enheter for tid og lengde.
Måleenheter
I tillegg til at Heinrich Hertz på slutten av 1880-tallet eksperimentelt påviste eksistensen av elektromagnetiske bølger, formulerte han også Maxwells ligninger på en ny og mer generell måte. Han valgte da å benytte måleenheter for de elektromagnetiske feltene E og B som ga dem samme dimensjon. Noen få år tidligere hadde Hermann von Helmholtz argumentert for det samme. Dette nye enhetssystemet var basert på tidligere måleenheter som Carl Friedrich Gauss hadde innført og det fikk derfor hans navn knyttet til seg.
Elektriske størrelser er definerte i det elektrostatiske målesystemet. Kraften mellom to ladninger Q  og Q'  er gitt ved Coulombs lov som da har formen
Ved å bruke CGS-enhetene centimeter cm, gram g og sekund s for henholdsvis lengde, masse og tid, er enheten for elektrisk ladning definert ved at kraften mellom to slike ladninger med en gjensidig avstand r = 1 cm, skal være 1 dyn. Denne nye enheten kalles én «stat-coulomb» og kan betegnes som 1 stC. Formelt er derfor
Aqualung (sang)
Sangen er typisk progressiv rock men glir også litt over i hard rock, den ble ikke gitt ut som singel fordi det originale opptaket var 6:34.
Gaussisk målesystem
Måleenheter
Én vanlig coulomb C tilsvarer tilnærmet 3.0×109 slike stC. Herav kan også enheten for elektrisk strøm utledes. Den omtales som «stat-ampere» definert som 1 stA = 1 stC/s og er en tilsvarende liten strøm sammenlignet med en vanlig ampere (A) som opptrer i praktiske sammenhenger. .
Aqualung (sang)
Uteliggeren Aqualung omtales også i et annet spor på albumet, «Cross-Eyed Mary» som i teksten er en prostituert skolejente.
Gaussisk målesystem
Elektrisk felt
Kraften F  mellom to ladninger kan skrives som F = QE hvor E = Q' /r2 er det elektriske feltet skapt av den andre ladningen. Dimensjonen til dette feltet er derfor
Aqualung (sang)
Medvirkende
Jethro Tull
Gaussisk målesystem
Elektrisk felt
Den tilsvarende enheten kalles gauss (G) og er den samme som benyttes for magnetiske felt i det elektromagnetiske enhetssystemet. Selv om det ble innført av Gauss på 1830-tallet, fikk ikke denne enheten hans navn før i 1900.
Dimensjonen til kvadratet av det elektriske feltet er
hvor 1 erg = 1 dyn⋅cm er enheten for energi i CGS-systemet. Dette er i overensstemmelse med at energitettheten i feltet er proporsjonal med E2 i det gaussiske systemet. Det gjelder også for energitettheten i et magnetfelt da de to feltene har samme dimensjon i dette målesystemet.
Magnetisk felt
Den magnetiske kraften mellom strømførende ledere er gitt ved Ampères kraftlov. For to parallelle ledninger som fører henholdsvis strømmene I  og I'  er denne kraften per lengdeenhet langs ledningene gitt i det samme elektrostatiske systemet som
Can-Am
Can-Am, Canadian-American Challenge Cup, var en racingserie som ble kjørt i USA og Canada i regi av SCCA/CASC i årene 1966, 1974, samt Can-Am 1977 til 1986.
Historie
Can-Am ble etablert som en serie for sportsbiler av typen Formel Libre og Gruppe 7. Reglene var ekstremt frie, blant annet fantes det ingen begrensning på motorens størrelse eller hvordan bilenes aerodynamikk skulle utformes. Det gjorde at serien kunne lokke atskillige ambisiøse bilfabrikker, slike som Bruce McLarens nystartede fabrikk McLaren, Lola, Chaparral Cars og Porsche. Til og med Ferrari, March, BRM og Ford deltok i perioder. I seriens storhetstid, 1966-1974 var McLaren det mest framgangsrike teamet, med fem strake titler, hvorav to var for New Zealands McLaren og Denny Hulme Bruce McLaren omkom selv da han testet en Can-Am på Goodwood Circuit i Storbritannia.
Etter et par år hvor den dominerte formel 5000 blant sportsbilførere kom Can-Am tilbake, men uten sin tidligere glans, og var i stort sett formelbiler med påbygget karosseri. Serien nådde oppnådde aldri samme popularitet, og sto klart i skyggen av USAC National Championship og dens etterfølgere, PPG IndyCar World Series, når det gjaldt å lokke publikum i det nordlige USA og Canada. Av de kjente fabrikkene var det bare Lola som satset fullt ut på serien. Etter sesongen 1986 ble mesterskapet avsluttet for godt, siden også IMSA GT Championship gått forbi i popularitet.
Gaussisk målesystem
Magnetisk felt
der r  er avstanden mellom dem og c  er lyshastigheten. Dette uttrykket kan skrives som kraften på strømmen I  i magnetfeltet B skapt av strømmen I'  i tråd med Biot-Savarts lov. For at B  skal ha samme dimensjon som et elektrisk felt, må man derfor ha F'  = IB/c  hvor
er magnetfeltet i avstand r  fra en rett leder som fører strømmen I'  skrevet i gaussiske enheter.
Dette kravet at feltene E og B skal ha samme dimensjon, vil også medføre at andre matematiske formler som omhandler magnetiske størrelser, vil kunne få ekstra faktorer som involverer lyshastigheten. For eksempel vil Lorentz-kraften på en partikkel med ladning q  og som beveger seg med hastighet v i slike felt, ta formen
I det gaussiske målesystemet.
Maxwells ligninger
I nyere tid blir Maxwells ligninger vanligvis skrevet i SI-systemet. Ved bruk av gaussiske enheter vil de ta en litt annen form. Det kan man se allerede fra formuleringen av Coulombs lov i dette systemet. Denne er ekvivalent med den mer generelle Gauss' lov som da blir
for en generell ladningstetthet ρ som befinner seg i det tomme rom. Dette er den første av de fire Maxwell-ligningene.
Den andre er Faradays induksjonslov
hvor faktoren 1/c  opptrer fordi E og B har samme dimensjon i dette systemet. Da det ikke finnes magnetiske ladninger, er den tredje Maxwell-ligningen ∇⋅B = 0 uforandret.
På lignende måte som elektriske felt skapes av elektriske ladninger, skapes magnetfelt av elektriske strømmer ifølge Ampères sirkulasjonslov. For en generell strømtetthet J i det tomme rom vil denne nå ha formen
Mens første ledd på høyre side skaper feltet B = 2I /cr  i avstand r  fra en rett ledningen som fører strømmen I, beskriver det andre leddet Maxwells forskyvningsstrøm i disse enhetene. Kombineres ligningen med de andre Maxwell-ligningene, fremkommer bølgeligningen for de elektromagnetiske feltene. Den viser at de sprer seg utover i det tomme rom med lyshastigheten c.
Elektromagnetisme i materialer
Et materiale eller kontinuerlig medium består av ladete partikler som kan gi opphav til elektrisk polarisasjon P eller magnetisering M som vil påvirke de elektromagnetiske feltene E og B. Når polarisasjonen P varierer med tid og rom, vil det gi opphav til en ekstra ladningstetthet ρP = - ∇⋅P samt en ekstra strømtetthet JP = ∂P/∂t. Likedan vil en variabel magnetisering M gi opphav til en ny strømtetthet JM  = c ∇ × M som også må inkluderes i Maxwell-ligningene. Det betyr at Gauss-ligningen forandres til
mens sirkulasjonsloven går over til
i det gaussiske systemet.
Konvertering til SI-systemet
Hvis man sammenligner Coulombs lov F = QQ' /r 2 for kraften mellom to ladninger med det tilsvarende uttrykket QQ' /4π ε0r 2 i SI-systemet, så ser man at en ladning Q  i det gaussiske systemet tilsvarer en ladning Q/(4π ε0)1/2 i  dette mer moderne systemet. Utfra lignende betraktninger kan en forbinde sammenhenger mellom alle elektromagnetiske størrelser i det ene systemet med de tilsvarende i det andre.
På denne måten kan man oversette en matematisk formel i det gaussiske systemet til den tilsvarende formelen i SI-systemet. Man behøver da formelen for lyshastigheten som opptrer i Gauss-systemet, uttrykt ved konstantene ε0 og μ0 som istedet benyttes i SI-systemet. Noen eksempel er:
Konvertering av matematiske uttrykk fra SI-systemet til Gauss-systemet  kan gjøres på tilsvarende måte.
Protestsang
Protestsang er sang som er assosiert med en bevegelse for solidaritet, sosial endring og bevissthet, og inngår således i en bredere kategori av aktuelle sanger (eller sanger knyttet til samtidige hendelser). Det kan være folkemusikk, visesang, klassisk eller kommersiell i sjangeren. Blant de sosiale bevegelser som har blitt knyttet til en kanon av sanger er abolisjonisme (opphevelse av slaveriet), stemmerett for kvinner, kvinnesak, arbeiderbevegelsen, borgerrettighetsbevegelsen, antikrigsbevegelsen, dyrerettigheter, vegetarianisme, og miljøbevegelsen.
En annen mer lokal begivenhet i Norge på begynnelsen av 1970-tallet som førte til protestsanger var radikaliseringen i forbindelsen med folkeavstemningen til EF i 1972. Mange protestsanger framføres til enkle arrangement, som akustisk gitar og munnspill, ofte av nødvendighet for å være der hvor folk er.
Eksempler på protestsangere er blant andre Joe Hill, Joan Baez, Bob Dylan, Woody Guthrie, Jean Ferrat, Renaud Sechan, Lluís Llach, Manu Chao, Victor Jara, John Lennon, Peter Seeger og Billy Bragg. I de nordiske landene finnes blant andre Mikael Wiehe og Björn Afzelius i Sverige, Røde Mor, Sebastian og Cæsar i Danmark, og Lars Klevstrand, Birgitte Grimstad og Jack Berntsen i Norge.
Protestsanger er ofte situasjonsbetinget ved å være assosiert med en sosial bevegelse via kontekst. Eksempelvis har sangen «Goodnight, Irene», en amerikansk folkemelodi som først ble innspilt av bluessangeren Huddie 'Lead Belly' Ledbetter i 1932, fått et preg av protestsang ettersom den ble sunget av Lead Belly, en svart domfelt og en sosial utstøtt, selv om den på overflaten er en kjærlighetssang. Protestsanger kan være abstrakte og i mer generelle vendinger uttrykke motstand til urettferdighet, og støtte fred, eller fri tanke og ytringsfrihet, men publikum vet vanligvis hva det refererer til. Beethovens Ode til gleden, en sang som fremmer sin støtte til alminnelig brorskap, er en sang av denne typen. Den er komponert til et dikt fra 1759 av Friedrich Schiller som feiret feiringen av kontinuum av levende vesener (som er forent i deres egenskap av føle smerte og glede, og derav også empati), og hvor Beethoven selv la til tekstlinjen om at alle mennesker er brødre. Sanger som støtter status quo eller vil bevare det bestående kvalifiserer ikke som protestsanger.
Tekstene i protestsanger har et betydelig kognitivt innhold. Arbeiderbevegelsemusikalen Pins and Needles (1937) har behendig oppsummert definisjonen av en protestsang i sangen «Sing Me a Song of Social Significance» av Harold Rome. Phil Ochs forklarte det som «En protestsang er en sang som er så spesifikk at du ikke kan misforstå det for sludder».
Et eksempel på en aktuell sang fra 1700-tallet som hadde til hensikt å være en feministisk protestsang er «Rights of Woman» (1795), sunget til melodien «God Save the King», skrevet anonymt av «A Lady», og publisert i Philadelphia Minerva den 17. oktober 1795. Det er imidlertid ingen bevis for at den noen gang ble sunget som en sang for en sosial bevegelse. Et nyere eksempel på en aktuell sang som fremmet seksuell frigjøring er «Sexo» (1985) av Los Prisioneros fra Chile.
Typer av protestsang
Sosiologen R. Serge Denisoff vurderte protestsanger ganske smalt i henhold til deres funksjon, som former for overbevisning eller propaganda. Han mente at hele protestsangtradisjonen hadde sin opprinnelse i «salmer» eller sanger for den grassortpregede protestantiske religiøse vekkelsesbevegelser, og katalogiserte disse lovsangene også som «protestpropaganda».
Videre delte Denisoff protestsanger som enten «magnetisk» eller «retoriske». Det førstenevnte, «maganetiske» protestsanger hadde som mål å tiltrekke seg folk til bevegelsen og de fremmet gruppesolidaritet og engasjement, eksempelvis sanger som «Eyes on the Prize» og «We Shall Overcome». Den andre kategorien, «retoriske» sanger var på den annen siden ofte karakterisert av den enkeltes indignasjon og tilbød en endefram og direkte politisk budskap formet for endre den politiske mening. Denisoff argumenterte at selv om «retoriske» sanger ofte ikke er formelt knyttet til å bygge en større bevegelse, skal de uansett bli betraktet som «protestpropaganda». Eksempler omfattet Buffy Sainte-Marie sin «Universal Soldier», Bob Dylans «Masters of War» (som inneholdt strofene «I hope that you die / And your death'll come soon») og «What's Going On» av Marvin Gaye.
Ron Ayerman og Andrew Jamison i Music and Social Movements: Mobilizing Tradition in the Twentieth Century (1998), har tatt opp det som de betrakter er Denisoffs innskrenkende tilnærming til historien og sangens funksjon (særlig den tradisjonelle sangen) i sosiale bevegelser. De har pekt på at Denisoff ga liten oppmerksomhet til melodien i protestmusikken, og betraktet musikken underordnet til sangteksten, kun et middel til å fremme et budskap. Det er sant at i det meget tekstorienterte vestlige europeiske sangtradisjonen kan melodien var underordnet, utbyttbar, og faktisk begrenset i antall (som i den portugisiske fado som har kun 64 forskjellige melodier), men likevel har Ayerman og Jamison pekt på at en del av de mest effektive protestsanger har fått kraft gjennom deres anvendelse av melodier som bærere av sterke kulturelle tradisjoner. De betonte at:
Borgerrettsforkjemperen Martin Luther King jr. beskrev frihetssangene på dette viset: «De gir kraft til bevegelsen på det aller viktigste måten (...) disse frihetssangene tjener til å gi en enhet til en bevegelse.»
I nyere tid har Peter Gabriel laget en anti-apartheid-protestsangen «Biko», som i 1980 minnes den drepte aktivisten Steve Biko. Pink Floyd, David Gilmour, ga sammen med den ukrainske musikeren Andrij Chlywnjuk i 2022 ut protestsangen «Hey Hey Rise Up!!» til støtte for Ukraina.
Den syro-malabariske kirke
Den syro-malabariske kirke (eller syro-malabariske katolske kirke) hører til de tomaskristne trossamfunnene og utgjør én av den katolske kirkens 23 særkirker. Kirken følger den kaldeiske ritus og bruker syrisk og malayalam som liturgisk språk, men anerkjenner paven som religiøst overhode. Den syro-malabariske kirke har omtrent 3 900 000 tilhengere, hovedsakelig i den indiske delstaten Kerala. Dermed er den syro-malabariske den tredje største katolske særkirken etter den romersk- og den ukrainsk-katolske; og den største tomaskristne retningen.
Særkirkens overhode er storerkebiskopen av Ernakulam-Angamaly, for tiden Georg Alencherry (siden 2011).
Kirkens navn henviser til tilknytningen til den østsyriske (= kaldeiske) ritus og til beliggenheten ved Malabarkysten.
Struktur
Den syro-malabariske kirke er organisert i 29 eparkier (bispedømmer), hvorav fem er erkeeparkier (kursivert i listen). Med ett US-amerikansk unntak ligger samtlige eparkier i India.
Historie
De tomaskristne kirkene fører sine røtter tilbake til apostelen Tomas’ misjonering på 50-tallet e.Kr.. Hvis denne legenden stemmer, var de tomaskristne over flere hundre år isolert fra de kristne kirkene i Midtøsten og Europa. På 700-tallet inngikk de en kommunion med katolikos-patriarken av Selevkia-Ktesifon (eller ble kristnet derfra), dvs. ble en del av den assyriske kirke i øst og overtok dennes kaldeiske ritus. Den tomaskristne metropolitten ble heretter utnevnt av den assyriske katolikos-patriarken.
På 1500-tallet ble Malabarkysten misjonert av portugisiske jesuitter, og de tomaskristne ble fra 1534 innlemmet i den romersk-katolske kirkens hierarki. Innen 1599 hadde den romersk-katolske kirke opphevet de tidligere strukturene og erstattet dem med det latinske erkebispedømmet Angamaly. Den romersk-katolske kirkens manglende respekt for de lokalene liturgiske særegenhetene førte i 1653 til at de fleste tomaskristne forlot den katolske kirke og valgte på nytt en egen metropolitt. Imidlertid returnerte mange tomaskristne til den katolske kirke i 1662 etter å ha forsonet seg med pave Alexander VII. Dette var opphavet til den syro-malabariske katolske kirke, men også til det tomaskristne skismaet. De resterende tomaskristne inngikk nemlig i 1665 en union med den syrisk-ortodokse kirke, noe som ga opphav til den syrisk-ortodokse kirke av Malankara (og senere til flere «avleggere» fra denne).
Etter en konflikt om en kirke i Trichur i 1814 vendte en mindre delgruppe av syro-malabarere tilbake til den assyriske kirke i øst. 1861 grunnla disse erkebispedømmet Malabar og hele India.
Fra 1887 fikk kirken egne lokale apostoliske vikarer, som ble opphøyet til biskoper i 1896. Det syro-malabariske hierarkiet ble (gjen)opprettet med opphøyelsen av Ernakulam bispedømme til metropolitanerkebispedømme i 1923. Opphøyelsen til storerkebispedømme skjedde i 1993.
Fjærskjær
Fjærskjær er en lav holme i Færder kommune i Vestfold. Den befinner seg lengst nord i kommunen, nordøst for Tørfest og sørøst for Torgersøya. Mellom Fjærskjær og Torgersøya går Granabåssundet.
Fjærskjær består av fjell og svaberg, med noe gras innimellom. Skjæret har aldri hatt fast bosetning, men i perioden etter andre verdenskrig sto det ei lav hytte der. Fjærskjær har ellers blitt benytta til beite og høyberging. Før andre verdenskrig arrangerte Tønsberg Seilforening regattaer med start fra øyas nordøstre hjørne.
Slate
Slate er et engelskspråklig online nyhets- og kulturmagasin grunnlagt i 1996 av New Republics tidligere redaktør Michael Kinsley, opprinnelig eid av Microsoft som del av MSN. Den 21. desember 2004 ble det kjøpt av Graham Holdings Company.
Røyken Brass
Røyken Brass er et brassband som ble stiftet som Røyken musikkorps i januar 1967, av musikanter fra Røyken skoles musikkorps. I februar 2011 tok bandet sitt nåværende navn. Det øver på Spikkestad skole, og dekker områdene Hyggen, Spikkestad, Røyken og Midtbygda i Asker kommune. På 17. mai spiller bandet ved skolene Midtbygda, Spikkestad og Hyggen. Per mai 2022 har brassbandet 28 medlemmer, og ønsker seg flere. Bandet er tilsluttet Norges Musikkorps Forbund.
Slate
Slate oppdateres daglig, og dekker politikk, kunst, kultur, sport og nyheter. Det er reklamefinansiert og har vært gratis tilgjengelig siden 1999.
Statens Naturhistoriske Museum
Statens Naturhistoriske Museum er en nyopprettet (1. januar 2004) entitet i Danmark som omfatter Zoologisk Museum, Geologisk Museum, Botanisk Museum og Centralbibliotek og Botanisk Have.
Slate
Magasinet ligger på venstresiden politisk, og støttet både John Kerry og Obama i deres respektive valgkamper.
Genç
Genç er en by med 34 591 innbyggere (2015) i den tyrkiske provinsen Bingöl. Den ligger nord for Hani, Lice og Kulp; sør for Bingöl, sørøst for Solhan og vest for Arıcak og Palu. På tyrkisk betyr Genç «ung».
hadde innbyggere per.
Geologisk Museum
Geologisk Museum ligger på Øster Voldgade i København. 1. januar 2004 ble museet en del av det nyopprettede Statens Naturhistoriske Museum. Museet hører under det naturvitenskapelige fakultet ved Københavns Universitet og omfatter en rekke geologiske samlinger bestående av gjenstander som f.eks. bergarter, mineraler, meteoritter og fossiler. Museets oppgave er vedlikeholdelse av samlingene, forskning og utstillinger.
Museet flyttet inn i bygningene på Øster Voldgade i 1893, men museets samlinger kan føres helt tilbake til 1600-tallet.
Utstilling
Det er utstilt en liten stein fra månen. Steinen ble hentet av Apollo 17-astronautene fra Taurus-Littrow-regionen i 1972.
Ridin’ on the Blinds
Ridin' on the Blinds er et musikkalbum med Rick Danko, Eric Andersen og Jonas Fjeld, utgitt i 1994.
Gyltvik 2 tunnel
Gyltvik 2 tunnel var en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen ble bygd mellom de to planlagte stasjonene i Gyltvik og Kvarv i Sørfold, og skulle ha en lengde på 374 meter. Ved krigens slutt hadde tunnelen blitt gjennomdrevet med 287 meter stoll og 87 meter fullprofil.
Kamerun under Afrikamesterskapet i friidrett 2018
Medaljevinner
Medaljevinneren var:
Skarpsno stasjon
Skarpsno stasjon er en tidligere jernbanestasjon på Skøyen–Filipstadlinjen. Den lå på Skarpsno i Bydel Frogner i Oslo, mellom Skarpsnoparken og Frognerstranda/E18.
Stasjonen åpnet i 1882. Lokaltogene sluttet å stoppe her i 1973, og i 1993 ble stasjonsbygningen revet. Stasjonsbygningen var nybarokk, oppført i 1917 etter tegninger av arkitekt Eivind Gleditsch.
Aleksandr Sokolov
Aleksandr Sokolov er navnet til flere personer:
Dialektprisen
Dialektprisen er en pris som siden 2001 deles ut hver høst av Norsk Målungdom for å synliggjøre dialektbruk i media.
P.L. Travers
Pamela Lyndon Travers (født Helen Lyndon Goff i Maryborough i Queensland i Australia i 9. august 1899, død i London 23. april 1996) var en australsk-britisk forfatter og skuespiller, særlig kjent for barnebøkene om Mary Poppins.
Liv
Faren Travers Robert Goff var irsk-engelsk. Han arbeidet i Australia som banksjef, senere degradert til bankkasserer. Moren var søster av en britisk koloniadministrator. Pamela gikk på kostskole i Sydney, og arbeidet som skuespiller i en turnekompani, samtidig med at hun fikk publisert sine første dikt og fortellinger i aviser. Hun flyttet til London i 1924, hvor hun etablerte seg som forfatter. Gjennom vennskap med forleggerne (J.M. Barries stesønn og den antatte modellen til Peter Pan) og George William Russell fikk hun innpass i et litterært miljø.
Hun engasjerte seg i new ageinspirerte og okkulte miljøer, og møtte Georgij Ivanovitsj Gurdjieff, som hun senere skrev om i Man, Myth and Magic: Encyclopedia of the Supernatural (1971). På 1960-tallet studerte hun zen i Japan, og på 1970-tallet bodde hun med hopiindianere.
Hun var ugift, og det er antatt at hun hadde forhold til både kvinner og menn. Hun adopterte i 1939 den irskfødte Camillus Travers Hone (1937-2011). Hun ble utnevnt til offiser av Order of the British Empire i 1977.
Bøker
Blant hennes andre bøker er barneboka I Go By Sea, I Go By Land (1941), som skildrer to barn som evakueres fra Storbritannia til USA under verdenskrigen.
Hun har selv nevnt Friend Monkey (1971) som sin egen favorittbok «because the Hindu myth on which it is based is my favorite — the myth of the Monkey Lord who loved so much that he created chaos wherever he went».
The Lie (1914)
The Lie er en amerikansk stumfilm fra 1914, regissert av Allan Dwan.
Det Åpne Teater
Det Åpne Teater,  i Oslo var et verkstedsteater for norske dramatikere.Teateret ble grunnlagt i 1983 og ble etablert som stiftelse i 1986. Stiftelsens formål var  å utvikle og fremføre ny norsk dramatikk, og bidra til faglig og kunstnerisk utvikling for dramatikere. Teateret flyttet inn i Tøyenbekken 34, i de tidligere lokalene til Oslo Elektriske Sveiseverksted 1987.
Inititativtaker, kunstnerisk- og daglig leder for Det Åpne Teater var Anne-May Nilsen. Stifterne i 1986 var Anne-May Nilsen, Stian Sørlie, Barthold Halle, Esther Reiss og Steffen Johannessen. Anne-Karen Hytten var teaterets faste instruktør og dramaturg fra 1992-1998.
Fra 1999 tok Franzisca Aarflot (regissør og dramatiker) over som teatersjef, og dramaturgarbeidet ble ledet av dramaturg Ragnhild A. Mærli fra 1998.
Teateret tilbød nye dramatikere individuell veiledning for utvikling av scenetekst, hvor tekster blir behandlet av dramaturger og instruktører, eventuelt går gjennom en tverrfaglig prosess med andre scenekunstnere.
Teatret co-produserte rundt to produksjoner årlig sammen med andre teatre eller frie grupper, og var i tillegg vertskap for en rekke gjesteforestillinger hver sesong.
Teateret samarbeidet med Nationaltheatret, Det Norske Teatret og Statens teaterhøgskole, og initierte i 2002 ett 2-årig pilot-prosjekt for tre dramatikere, senere har Kunsthøgskolen i Oslo vedtatt å starte en slik utdanning. En av deltakerne på pilotprosjektet, Liv Heløe, mottok Ibsenprisen i 2006.
Stiftelsen Det Åpne Teater skiftet navn 31. desember 2009 til Dramatikkens hus.
Teaterbygningen
Det tidligere sveiseverkstedets lokaler i Tøyenbekken 34 er ombygget til et teaterbygg, blant annet gjennom dugnadsinnsats fra kulturlivet og økonomisk støtte fra næringslivet. Det Åpne Teater kjøpte bygningen for 4,8 mill. kroner i 1994 med økonomisk støtte fra Staten (kr 2,1 mill. over 2 år) og fra Oslo kommune (2,1 mill.)
Urpremierer ved Det Åpne teater
"Jekkpott" av Niels-Reinhard Christensen - regi Anne-May Nilsen 1983
"Beate - hører du meg?" av Eigil Steinsfjord - regi Gunnar Olram 1986
Hamilton County (Illinois)
Hamilton County er et fylke i den amerikanske delstaten Illinois. Administrasjonssenteret ligger i McLeansboro.
Det Åpne Teater
Urpremierer ved Det Åpne teater
"Tilfellet Harriet Grinde" av Merete Wiger - regi Eva Røine 1986
"Skiftende skydekke" av Stian Sørlie - regi John Heggedal 1987
"Vinduet" av Cindy Haug - regi Edith Roger 1987
"Hunden er løs" av Runar Bakken - regi Edith Roger 1987
"Santa Rosa min stjerne" av Turid Nystøl Rian - regi Edith Roger 1987
"Revansj" av Karl Sundby - regi Karl Sundby 1988
"Blindebukk med tida" av Issak E. Issak - regi Barthold Halle 1988
"Dette er ditt liv" av Egil Teige - regi Petter Næss 1990
"Barcelona Bar" av Karl Sundby - regi Per Johan Møyen 1992
"Forglemmegei" av Torgeir Rebolledo Pedersen - regi Per Johan Møyen 1993
"Bare et lite tilfelle" av Inger Johanne Røisli - regi Erik Øksnes 1993
"Blindemann" av Margaret Johansen - regi Anne-Karen Hytten 1993
"Roy og Norma" av Bernt Kristian Børresen - regi Anne-Karen Hytten 1994
"Jenny og jeg" av Margaret Johansen - regi Anne-Karen Hytten 1994
"Mandag - ikke si det er mandag" av Karl Sundby - regi Karl Sundby 1994 (Stykket ble adaptert til film i 1995 av Axel Hellstenius, filmen fikk navnet "Blåmandag")
"Skal, skal ikke?" en bukett enaktere av Vivi Schøyen: "Med litt hjelp av Picasso", "Kirsebær og fullmåne", "Opium", "Hva med en gresk salat?" - regi Anne-Karen Hytten 1997
"Carmen og Don Juan" av Anders Bye - regi Barthold Halle 1997
"Suppen er utmerket" av Lennart Lidstrøm - regi Lennart Lidstrøm 1998
"Svanesang" av Inger-Margrethe Lunde - regi Line Rosvold. 1998
Det Åpne Teater har frem til 1999 i tillegg medvirket til 21 urpremierer ved institusjonsteatre, 12 TV- og filmproduksjoner, 26 urpremierer ved frie teatergrupper,  og 12 forestillinger ved Norsk Dramatikkfestival.
(Kilde: "Å ri en tiger - en selvbiografisk teaterhistorie fra USA til Det Åpne Teater" av Anne-May Nilsen, Kolofon forlag, 2009)
Styremedlemmer ved Det Åpne Teater
Stian Sørlie (dramatiker og byrettsdommer), styreformann 1986-1992
Anne-May Nilsen (skuespiller og instruktør) 1986-1998
Esther Reiss (dramaturg og instruktør) 1986-1992
Barthold Halle (instruktør og dramatiker 1986-1992
Kristin Søhoel (dramatiker) Dramatikerforbundets observatør 1991-1992
Lennart Lidstrøm (dramatiker og instruktør) 1992-1998
Monna Tandberg (skuespiller) 1992-1999
Ingunn Aarbakke (byrettsdommer) 1992-1994
Bentein Baardson (instruktør) 1994-1996
Ole Kjelstrup (økonom) styremedlem 1994-1997, styreformann 1997-1999
Edvard Rønning (dramatiker) 1996-1999
Inger-Margrethe Lunde (dramatiker) 1998-2000
Andreas Markusson (dramatiker) 1998-2000